10. Elektroonilised sidevõrgud ja -teenused (
Komisjoni seisukoht parlamendi muudatusettepanekutele
Trautmanni raport
Euroopa Komisjon kiidab heaks järgmised:
muudatusettepanekud 12, 16, 19, 24, 32, 39 (põhjenduste kohta)
muudatusettepanekud 40, 41, 42, 45, 56, 58, 59, 60, 61, 79, 84, 89, 92, 96, 99,105, 111, 112, 113, 115, 116, 117, 124 (artiklite kohta)
täiskogu muudatusettepaneku 136.
Euroopa Komisjon kiidab põhimõtteliselt või osaliselt heaks järgmised:
muudatusettepanekud 2, 5, 6, 7, 14, 15, 17, 26, 27, 31, 35, 36, 37, 38 (põhjenduste kohta)
muudatusettepanekud 43, 44, 46, 48, 52, 53, 62, 63, 64, 65, 66, 67, 68, 69, 70, 71, 72, 74, 75, 85, 86, 91, 95, 98, 100, 101, 102, 103, 106, 107, 108, 121, 123, 125 (artiklite kohta)
täiskogu muudatusettepanekud 128, 132, 134
Euroopa Komisjon lükkab tagasi järgmised:
muudatusettepanekud 1, 3, 4, 8, 9, 10, 11, 13, 18, 20, 21, 22, 23, 25, 28, 29, 30, 33, 34 (põhjenduste kohta)
muudatusettepanekud 47, 49, 50, 51, 54, 55, 57, 73, 76, 77, 78, 80, 81, 82, 83, 87, 88, 90, 93, 94, 97, 104, 109, 110, 114, 118, 119, 120, 122 (artiklite kohta)
täiskogu muudatusettepanekud 126, 127, 129, 130, 131, 133, 135, 137, 138, 139, 141, 142, 143
- Enne hääletust:
Catherine Trautmann
raportöör - (FR) Hr juhataja, pr volinik, me hakkame kohe hääletama Telekomi paketi küsimuses, mis on selle parlamendi koosseisu ametiaja lõpu lähenedes üks delikaatsemaid ettepanekuid.
Kallid kaasraportöörid, pr del Castillo Vera ja hr Harbour, olen teinud tihedat koostööd selleks, et jõuda sidusa ja tõhusa ettepaneku sõlmimiseni nende direktiivide lõppkasutajate jaoks, nimelt komisjonile ja seadusandjatele, mis oleks ühtlasi positiivne ja väärtuslik neile, kes otsivad õiguskindlust, julgustust investeerimiseks ja dünaamilist ning tasakaalustatud turgu, s.o operaatorid ja nende töötajad, kuid ka arvukatele teenustest ja kvaliteedist õiglase ja taskukohase hinnaga põhikasusaajatele: tarbijatele.
Me kõik: raportöörid, seaduseloojad ja variraportöörid liitusime neil eesmärkidel ning seetõttu suutsime jõuda kindla kompromissini, millest annab tunnistust väike muudatusettepanekute arv, mille üle me hääletame.
Sooviksin väljendada oma sügavat tänu kõigile raportööridele, vastutavatele komiteede eesistujatele ja komiteedele, kellelt on nõu küsitud, nende sekretariaatidele ja kõigile fraktsioonidele. Ühtlasi soovin tänada kolleege, kes on ilmutanud huvi selles küsimuses ning on andnud meie töösse oma panuse. Nüüd ma kutsun oma kaasliikmeid üles toetama nende raportööre ja seaduseloojaid, andes neile oma hääle ja andma neile selge ja otsustava mandaadi järgnevaks kaasotsustamise perioodiks.
Lõpetuseks - loodan, et komisjon ja nõukogu reageerivad Euroopa Parlamendi muudetud paketi versioonile positiivselt, mis, kuigi see esindab mitmes mõttes alternatiivi komisjoni algsele nägemusele, esindab endiselt mitmeid valdkondi, milles meie kolm institutsiooni on ühel meelel.
-Enne hääletamist muudatusettepaneku 132 üle:
Ruth Hieronymi   -
(DE) Hr juhataja, osutades muudatusettepanekule 132, soovin selle kõigi allakirjutanute nimel tühistada, sest kahjuks meie püüdlused sellel täiskogul mingit autoriõigusi tugevdavat kompromissi saavutada, on osutunud edutuks.
-Enne hääletamist muudatusettepaneku 138 üle:
Catherine Trautmann
raportöör - (FR) Hr juhataja, meil on muudatusettepaneku 138 suhtes üsna raske otsust langetada, seetõttu on päevakorda võetud kolme osa kaupa hääletamise taotlus. Mina isiklikult võtsin päevakorda suulise muudatusettepaneku esimese muudatusettepaneku osa kohta, mis on lisatud hääletamislehele ja kõlab järgmiselt: rakendades põhimõtet, et lõppkasutaja põhiõigustele ja vabadustele ei tohi kehtestada mingeid piiranguid. See on esimene suuline muudatusettepanek. Sellest ajast alates oleme otsinud lahendust, mis oleks fraktsioonidele muudatusettepaneku kolmanda osaga seoses vastuvõetav.
Seetõttu teen allakirjutanute toetusel ettepaneku teha uus suuline muudatusettepanek, kuhu kuuluks ka tööstuse, teadusuuringute ja energeetikakomisjoni esimees pr Niebler ja teised ja mis kõlaks järgmiselt: päästa, kui avalik turvalisus on ohus, kus võib järgneda kohtuotsus. See asendaks kolmanda osa ja selgitaks asju kuna hr Bono ettepanek kolmandast osast on erandite seisukohalt mitmetimõistetav. Lisades selle selgituse oleme saanud loetava ja vastuvõetava muudatusettepaneku. Juhuslikult - pr Hieronymi õnneks - pole sel mingit seost intellektuaalse omandiga, nagu ta väitis.
(Suuline muudatusettepanek kiideti heaks)
